‘Tour de France’-glorie wink vir SA span | Netwerk24
‘Tour de France’-glorie wink vir SA span
Deur Sportredaksie 13 Julie 2020 06:17
NTT het steeds die geeltrui in sy besit nadat twee van sy ryers, Michael Valgren (Denemarke) en Michael Gogl (Oostenryk), in Sondag se vierde skof oor 45,8 km onder die voorste tien geëindig het.
Dié virtuele wedren word op Zwift beslis.
Valgren was derde, terwyl Gogl agtste was. Die skof is gewen deur die Aussie Freddy Ovett (Israel Start-Up Nation) in 58 minute en 6 sekondes.
Die Suid-Afrikaanse span is stewig in die eerste plek met 263 punte, gevolg deur Rally van Amerika in die tweede plek met 188.
Vir die grootste gedeelte van die skof was Valgren en Gogl aan die voorpunt van die peloton en het sake dikteer.
Ook in Saterdag se derde skof was die NTT-ryers prominent. Ryan Gibbons, wat bitter naby aan nog ’n skofsege gekom het, was vyfde, met sy spanmaat Rasmus Tiller (Noorweë) sesde.
Die Suid-Afrikaners het ná Saterdag se skof op 193 punte gestaan, met Rally tweede met 156.
• Tegniese probleme het Suid-Afrika se Ashleigh Moolman-Pasio (CCC-Liv) gedwing om vroeg in Sondag se vierde skof van die vrouewedren die handdoek in te gooi. Sy is vooraf as een van die gunstelinge beskou.
Die 19-jarige Brit April Tacey (Drops) het die skof, wat ook oor 45,8 km beslis is, gewen. Haar tyd was 1 uur, 4 minute en 47 sekondes. Dit is Tacey se tweede skofsege, nadat sy verlede naweek die eerste skof ook gewen het.
Relive the last kilometer and the victory for ???? Freddy Ovett after a massive sprint!
Revivez le dernier kilomètre et la victoire de ???? Freddy Ovett au sprint !@YallaIsraelSUN #TDFvirtual #GoZwift pic.twitter.com/hixQ7CAr7L
Meer oor: Zwift | Ryan Gibbons | Ntt-Fietsryspan | Ashleigh Moolman-Pasio
Thomson het geweet wat wag vir Froome